ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
9 ก.ค. 2558

สรุปภาวะตลาดภาคเช้า : SET เริ่มเห็นการฟื้นตัว – SET ช่วงแรกปรับลงต่อ ด้วยแรงกดดัน PTTEP ซึ่งภาพรวมแนวโน้มผลการดำเนินงานใน Q2/58 ไม่ค่อยดี กดดัน SET ลงไปทำจุดต่ำที่ 1462 จุด สั่นคลอนจิตวิทยาการลงทุน อย่างไรก็ตาม จากสัญญาณ Technical ซึ่งฟ้องว่า Downside จำกัด
และประจวบเหมาะตลาดหุ้นจีนรีบาวด์ ส่งผลให้ SET เริ่มฟื้นตัว มาปิดภาคเช้าที่ระดับ 1470.19 จุด (-0.00%) ด้วยมูลค่าซื้อขาย 1.8 หมื่นลบ. กลุ่มหลักพลังงานกดดันตลาด ปิดลบ -0.6% ส่วนแบงก์ และ ICT บวกลบไม่มาก ด้านตลาดภูมิภาคหากไม่นับตลาดหุ้นฮ่องกงและจีนที่ฟื้นตัว ส่วนใหญ่อยู่ในแดนลบแต่ไม่มากนัก
 
กลยุทธ์ที่แนะนำ :
ช่วงบ่าย: คาดฟื้นตัว โดยขึ้นผ่าน 1472 จุด จะเป็นสัญญาณที่ดี และมีชุดแนวต้านที่ 1485, 1493 และ 1500 จุด ตามลำดับ ส่วนสัปดาห์หน้าคาดมีปัจจัยหนุนตลาดจาก BoJ (ประชุม 14-15 ก.ค.) และ ECB (ประชุม 16 ก.ค.) พิจารณาอัดฉีดเม็ดเงินเพิ่มเข้ามาในระยะสั้น
เพื่อช่วยลดผลกระทบต่อตลาดการเงินจากปัญหากรีซและตลาดหุ้นจีน ดังนั้น กลยุทธ์ การอ่อนตัว ยังมองเป็นโอกาสซื้อสะสม ส่วนการเก็งกำไรยังทำได้ ทั้งนี้ หุ้นแนะนำทางเทคนิค ได้แก่ SMPC (รับ 7.00 ต้าน 7.70 Cut 6.70) และ SYNEX (รับ 4.76 ต้าน 5.20 Cut 4.62)